Period: Ur III
Genre: Administrative
Transliteration:
<SURFACE>
di-til-la
geme₂{d}lamma dam {d}iškur-an-dul₃-ke₄
lu₂{d}nin-gir₂-su dumu ur{d}nin-geš-zi-da sagi-ra
nam-mi₂-us₂-sa₂-še₃ inim i₃-in{ga₂}gar-ra
ur{d}nin-geš-zi-da ti-la-a
lu₂-gu₃-de₂-a dumu ur-sa₆-ga-ka-ra
igi-ni in-na{ga₂}gar{ar}
mu lugal
lu₂{d}nin-gir₂-su ibila-mu
mi₂-us₂-sa₂-zu he₂-a in-na-du₁₁-ga
a-tu dam ur{d}nin-geš-zi-da
ki mu lugal pa₃-da-ka i₃-tuš-ša
lu₂-gi-na dumu ur₂-ra-ni
ku-ku dam ur-nig₂ ma₂-lah₄
lu₂-inim-ma-bi me
a-tu-e
lu₂-inim-ma bi₂-gur
lu₂-gu₃-de₂-a
nam-erim₂-am₃
u₃ geme₂{d}lamma...ke₄
lu₂-gu₃-de₂-a-ra
igi-ni in-na{ga₂}gar-ra
mu lugal
lu₂{d}nin-gir₂-su-ka mi₂-us₂-sa₂-zu mi₂-us₂-sa₂-mu ba-ra-me
in-na-ni-du₁₁-ga
<unk> du dumu ab-ba-mu
ur{d}ba-ba₆
lu₂-inim-ma-bi me
geme₂{d}lamma-ke₄
lu₂-inim-ma bi₂-gur
lu₂-gu₃-de₂-a nam-erim₂-am₃
lu₂{d}nin-gir₂-su dumu ur{d}nin-geš-zi-da-ke₄
geme₂-nigar{gar} dumu lu₂-gu₃-de₂-a-ka ba-an-tuku
kal-la maškim
lu₂{d}šara₂ lu₂-eb-gal
lu₂-dingir-ra ur{d}ištaran
di-ku₅-bi me
mu si-ma-num₂{ki} ba-hul

Cuneiform:
<SURFACE>
𒁲𒌀𒆷
𒊩𒆳𒀭𒆗𒁮𒀭𒅎𒀭𒊨𒆤
𒇽𒀭𒎏𒄈𒋢𒌉𒌨𒀭𒎏𒄑𒍣𒁕𒋡𒋗𒃮𒊏
𒉆𒊩𒍑𒁲𒂠𒅗𒉌𒅔𒂷𒃻𒊏
𒌨𒀭𒎏𒄑𒍣𒁕𒋾𒆷𒀀
𒇽𒅗𒌤𒀀𒌉𒌨𒊷𒂵𒅗𒊏
𒅆𒉌𒅔𒈾𒂷𒃻𒅈
𒈬𒈗
𒇽𒀭𒎏𒄈𒋢𒌉𒍑𒈬
𒊩𒍑𒁲𒍪𒃶𒀀𒅔𒈾𒅗𒂵
𒀀𒌅𒁮𒌨𒀭𒎏𒄑𒍣𒁕
𒆠𒈬𒈗𒅆𒊒𒁕𒅗𒉌𒆪𒊭
𒇽𒄀𒈾𒌉𒌫𒊏𒉌
𒆪𒆪𒁮𒌨𒃻𒈣𒁻
𒇽𒅗𒈠𒁉𒈨
𒀀𒌅𒂊
𒇽𒅗𒈠𒉈𒄥
𒇽𒅗𒌤𒀀
𒉆𒉈𒊒𒀀𒀭
𒅇𒊩𒆳𒀭𒆗...𒆤
𒇽𒅗𒌤𒀀𒊏
𒅆𒉌𒅔𒈾𒂷𒃻𒊏
𒈬𒈗
𒇽𒀭𒎏𒄈𒋢𒅗𒊩𒍑𒁲𒍪𒊩𒍑𒁲𒈬𒁀𒊏𒈨
𒅔𒈾𒉌𒅗𒂵
<unk>𒁺𒌉𒀊𒁀𒈬
𒌨𒀭𒁀𒌑
𒇽𒅗𒈠𒁉𒈨
𒊩𒆳𒀭𒆗𒆤
𒇽𒅗𒈠𒉈𒄥
𒇽𒅗𒌤𒀀𒉆𒉈𒊒𒀀𒀭
𒇽𒀭𒎏𒄈𒋢𒌉𒌨𒀭𒎏𒄑𒍣𒁕𒆤
𒊩𒆳𒌋𒌓𒆤𒃻𒌉𒇽𒅗𒌤𒀀𒅗𒁀𒀭𒌇
𒆗𒆷𒉺𒁽
𒇽𒀭𒇋𒇽𒅁𒃲
𒇽𒀭𒊏𒌨𒀭𒅗𒁲
𒁲𒋻𒁉𒈨
𒈬𒋛𒈠𒈝𒆠𒁀𒅆𒌨